CELEX: C2007/315/34
Language: el
Date: 2007-12-22 00:00:00
Title: Υπόθεση C-464/06: Απόφαση του Δικαστηρίου (τρίτο τμήμα) της 18ης Οκτωβρίου 2007 [αίτηση του Korkein hallinto-oikeus (Φινλανδία) για την έκδοση προδικαστικής αποφάσεως] — Διαδικασία που κίνησε η Avena Nordic Grain Oy (Γεωργία — Σύστημα επιστροφών κατά την εξαγωγή των γεωργικών προϊόντων — Κανονισμός (ΕΚ) 800/1999 — Άρθρο 5 — Υποβολή διασαφήσεως εξαγωγής — Διαβίβαση με τηλεομοιοτυπία)

22.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/20
            
         Απόφαση του Δικαστηρίου (τρίτο τμήμα) της 18ης Οκτωβρίου 2007 [αίτηση του Korkein hallinto-oikeus (Φινλανδία) για την έκδοση προδικαστικής αποφάσεως] — Διαδικασία που κίνησε η Avena Nordic Grain Oy
   (Υπόθεση C-464/06) (1)
   
   (Γεωργία - Σύστημα επιστροφών κατά την εξαγωγή των γεωργικών προϊόντων - Κανονισμός (ΕΚ) 800/1999 - Άρθρο 5 - Υποβολή διασαφήσεως εξαγωγής - Διαβίβαση με τηλεομοιοτυπία)
   (2007/C 315/34)
   Γλώσσα διαδικασίας: η φινλανδική
   Αιτούν δικαστήριο
   Korkein hallinto-oikeus
   Διάδικοι στην υπόθεση της κύριας δίκης
   Avena Nordic Grain Oy
   Αντικείμενο της υποθέσεως
   Αίτηση εκδόσεως προδικαστικής αποφάσεως — Korkein hallinto-oikeus — Ερμηνεία του άρθρου 5, παράγραφος 5, του κανονισμού (ΕΚ) 800/1999 της Επιτροπής, της 15ης Απριλίου 1999, για τις κοινές λεπτομέρειες εφαρμογής του καθεστώτος των πιστοποιητικών εξαγωγής για τα γεωργικά προϊόντα (ΕΕ L 102, σ. 11) — Μη αποδοχή διασαφήσεως εξαγωγής που διαβιβάσθηκε με τηλεομοιοτυπία, καθόσον το πρωτότυπο της διασαφήσεως περιήλθε στις αρμόδιες αρχές μόνο κατόπιν των εργασιών φορτώσεως — Αρχές της αναλογικότητας και της χρηστής διοικήσεως
   Διατακτικό της αποφάσεως
   Το άρθρο 5 του κανονισμού (ΕΚ) 800/1999 της Επιτροπής, της 15ης Απριλίου 1999, για τις κοινές λεπτομέρειες εφαρμογής του καθεστώτος των πιστοποιητικών εξαγωγής για τα γεωργικά προϊόντα, όπως τροποποιήθηκε με τον κανονισμό (ΕΚ) 90/2001 της Επιτροπής, της 17ης Ιανουαρίου 2001, πρέπει να ερμηνευθεί υπό την έννοια ότι δεν απαγορεύει στις αρμόδιες τελωνειακές αρχές να δέχονται διασάφηση εξαγωγής γεωργικών προϊόντων η οποία διαβιβάσθηκε με τηλεομοιοτυπία πριν από τη φόρτωση για τη μεταφορά προς εξαγωγή, εφόσον η διασάφηση που διαβιβάσθηκε κατ' αυτόν τον τρόπο περιέχει όλα τα αναγκαία στοιχεία για τον φυσικό έλεγχο των εξαγομένων εμπορευμάτων και εφόσον η επίμαχη πράξη εξαγωγής ουδόλως ενέχει απάτη ή απόπειρα απάτης. Αυτό συμβαίνει οσάκις τα εμπορεύματα τα οποία αφορά η διασάφηση εξαγωγής που διαβιβάσθηκε με τηλεομοιοτυπία έφθασαν στην τρίτη χώρα προορισμού και το πρωτότυπο της διασαφήσεως το οποίο υποβλήθηκε στη συνέχεια είναι πανομοιότυπο της διασαφήσεως που διαβιβάσθηκε με τηλεομοιοτυπία. Στο αιτούν δικαστήριο εναπόκειται να εξακριβώσει αν πληρούνται οι προϋποθέσεις αυτές στην υπόθεση της κύριας δίκης.
   
      (1)  ΕΕ C 326 της 30.12.2006.